Звонимир Няради

Звони́мир Няра́ди, *14. фебруар 1966, Руски Керестур, Войводина, Сербия –  Руски Керестур, Войводина, Сербия — дольноземскый русинскый поет и литературный критик.Олександр ДуліченкоА. Д. ДуличенкоПосмертни оглашки: Звонимир Няради

 Биография 
По закончѣню гимназии в Руськом Керестурѣ штудовав русинскый язык и литературу на универзитѣ в Новом Садѣ. Выступовав з властнов творбов в додатку Литературне слово ку новинцѣ Руске слово, в часописах Мак, Шветлосц  Опубликовав двѣ поетичны зберькы (1987, 1990), на основѣ котрых критикы означили го за едного з найталентованѣйшых поетох молодшой генерации серед войводянскых Русинох. Його лирика интелектуална и наповнена роздумами о свѣтѣ и о своем мѣстѣ в нему. Веце разы быв лавреатом рочного фестивалу Струни шерца в Руськом Керестурѣ.

Няради розумѣв роль поета як поважну повинность перед своим народом, указав свое высокое усвѣдомлѣня истории, быв хроникарь, прямый свѣдок и участник тогдышных переломных часох.Ваня Дула.

 Творба 
Звонимир Няради, подля критикох, «лишив за собов найсубтилнѣйшу поезию в русинской литературѣ вообще», «належить ку найлѣпшым русинскым поетам Югославии».Наталия Дудаш
За живота выдав лем двѣ книжочкы, а третя, сумарна, му вышла посмертно, котру успорядив Ваня Дула:
 Обшеднути зоз цинями. — Нови Сад: Руске слово, 1987;
 Особне нєбо. Писнї. — Нови Сад: Руске слово, 1990;
 Капка ми ружа до ока. — Нови Сад: Руске слово, 2015. 
Посмертный Нярадийов magnum opus обсягуе двѣ зберькы поезий (Обшеднути зоз цинями, 1987 и Особне нєбо, 1990), кy тым доданы зложены ним поетичны доборы (Врацанє ґу гвиздом, 1988; Сон о пиcнї, 1992; Добудовйованє нєба, итд.). Помимо того, за Нярадийом остало цѣле море поезий в рукопису, котры представляють собов материал, ещи лем чекаючый на изглядователльох и упорядникох, а там наявна и поезия на сербском языку.

Выступовав тыж як литературный критик, котрый росширив простор толкованя новочасной русинской поезии, указав ся способным розумѣти и оцѣнити «иншу од своей поезию.... тактично, истиха, глубше, учуленѣйше, але все на справедливый способ», чим пересягнув границѣ на котрых стали найлѣпшы попередны критикы..

 Жерела и одказы 
 Наталия Дудаш: Звонимир Няради //Русински/руски писнї. — Нови Сад: Руске слово и Орґанiзацiя Русинiв у Мадярску, ОРРУМА; Нови Сад, 1997, 
 Ваня Дула: Особне нєбо и цудза жем  //Шветлосц, 2016, №3,  
 Олександр Дуліченко: Няраді Звонімір (Няради Звонимир) // 




 Референции 

Категория:Русиньскы поеты